Diari Oficial de la Generalitat Valenciana


Sumari del DOGV 4470, del 31-03-2003 (2003/3387)

ACORD de 4 de febrer de 2003, de la Comissió Territorial d'Urbanisme d'Alacant, relatiu al pla especial de reserva dotacional per a ús escolar de la Vila Joiosa.
-----------------------------------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3387


Data del document
:   04-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila Joiosa, la
    * pla d'urbanisme

ACORD de 4 de febrer de 2003, de la Comissió Territorial d'Urbanisme d'Alacant, relatiu al pla especial de reserva dotacional per a ús escolar de la Vila Joiosa. [2003/3387]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte comprén Pla de reforma interior de millora que es va sotmetre a informació pública durant 20 dies per Decret de l'alcaldia de 15 de febrer de 2002, i es va publicar l'anunci en el Diari Oficial de la Generalitat Valenciana núm. 4.202, de 4 de març de 2002, i en el diari Información de 28 de febrer del mateix any. Després del pertinent període d'exposició pública ?no consta la presentació d'al·legacions?, el ple l'Ajuntament el 4 de juliol de 2002 va acordar aprovar provisionalment el Pla de reforma interior de millora i adjudicar el programa d'actuació aïllada.
  
La promotora va sol·licitar cèdula d'urbanització per al pla de reforma interior de millora (PL-02/0102), que no es va emetre, i sí, no obstant això, va ser emés l'informe substitutori segons resolució del director general d'Urbanisme, de 15 de maig de 2002, per considerar que l'ordenació proposada estava modificant determinacions contingudes en el planejament vigent del municipi que podrien plantejar-se mitjançant pla parcial de reforma interior d'aprovació autonòmica sempre que s'estiguera en els supòsits previstos en l'article 54 de la Llei Reguladora de l'Activitat Urbanística.
  
Segon
  
La documentació està integrada pel pla de reforma interior que consta de memòria i plànols d'informació i ordenació, que forma part del programa d'actuació aïllada que inclou projecte d'urbanització.
  
Tercer
  
L'objecte del pla de reforma interior és la reordenació de volums de l'illa 6, inclosa segons el Pla General en la zona ARH-2 ?corresponent al sòl urbà qualificat de rehabilitació i reforma del medi- i l'ordena segons la tipologia d'illa tancada amb edificació perimetral de 4 plantes d'alçària i pati interior lliure que resulta d'una profunditat edificable de 15 metres, per la qual cosa la superfície edificable sobre rasant en el total de l'illa és de 8.948 m². L'àmbit està inclòs en la zona de clau J: jaciment arqueològic.
  
La proposta suggerix per a l'illa la separació de l'edificació perimetral i li dóna distinta alçària i nombre de plantes en funció dels carrers a què enfronta ?amb set plantes d'alçària en l'avinguda Pianista Gonzalo Soriano, quatre alçàries en el carrer de nova creació paral·lel a l'anterior avinguda en 39'4 metres en el carrer Sella- i l'ocupació de tot l'espai restant amb edificació d'una planta d'alçària ?en la resta d'este carrer i en el nou vial nord l'alçària és d'una planta ocupant tot el pati d'illa-; esta ordenació és assimilable a la tipologia històrica prevista en el Pla General (= illa compacta).
  
Quart
  
Consten en l'expedient els següents informes:
  
- Informe arqueològic sobre actuació realitzada, entre el 15 de març i el 15 d'abril de 2002, en l'àmbit del solar on es trobava l'edificació de la Panificadora Jonense, SL, en els quals només es va trobar part d'una tomba, en relació amb el que preveu l'article 62 de la Llei 4/98, del Patrimoni Cultural Valenciana, en avant LPCV.
  
- Direcció General de Patrimoni de la Conselleria de Cultura i Educació, sol·licitat des d'este Servici Territorial en relació amb el que preveu l'article 62 de la LPCV.
  
Consideracions tecnicojurídiques
  
Primera
  
La tramitació realitzada ha estat d'acord amb el que disposen els articles 52 i 54.2 de la LRAU. No obstant això, es recorda a l'Ajuntament que el compromís per a l'execució del Programa ha de ser inferior a tres anys, ja que es tracta d'una actuació aïllada, segons el que disposa l'article 74.2 de la LRAU, i modificar el programa d'actuació integrada amb el que abans s'ha exposat.
  
Segona
  
La documentació tècnica aportada resulta completa d'acord amb el que establix l'article 27 de la LRAU i l'article 64 RP/CV. No obstant això, només s'ha aportat un exemplar de l'expedient i el document tècnic no està diligenciat en tots els seus fulls, per tant, hauran de remetre's dos exemplars més del document tècnic degudament diligenciat i completar la diligència de l'exemplar remés.
  
Tercera
  
La proposta plantejada és modificable mitjançant pla de reforma interior de millora segons disposa l'article 54.2.B) de la LRAU ja que afecta l'apartat C) de l'article 17.1 de la mateixa Llei, quant a la divisió en zones d'ordenació en relació amb l'article 82.2 B) del RPCV que disposa que la millora pot ordenar la substitució de la Reglamentació de Zones aplicable als terrenys per una altra de les previstes en el Pla General o en el Reglament de Zones d'Ordenació (en avant RZO), però no establir ordenacions excepcionals de nova elaboració per a ordenar parcel·les determinades. El RZO preveu la tipologia d'edificació d'illa compacta i el Pla General en l'article 21 regula la tipologia històrica que fixa l'aprofitament objectiu mitjançant l'aplicació conjunta dels paràmetres de nombre màxim de plantes d'edificació i la disposició de l'edificació en la parcel·la.
  
La modificació no altera la proporció i estàndard de dotacions públiques ni el sostre lucratiu i la proposta dóna resposta a les observacions de la Resolució del director general d'Urbanisme, de 15 de maig de 2002, sobre la no expedició de la cèdula 02/0102.
  
Donat l'objecte i àmbit d'este expedient, no s'ha considerat necessari la sol·licitud d'informes sectorials referits a les conselleries competents en Educació i Sanitat, no obstant això haurà d'incloure's, com a condició del programa, el compliment de l'article 62 de la Llei de Patrimoni Cultural Valencià, en relació amb els possibles jaciments arqueològics.
  
Les determinacions contingudes en la de modificació es consideren, en línies generals, correctes des del punt de vista de les exigències de la política urbanística i territorial de la Generalitat Valenciana d'acord amb el que preveu l'article 40 de la LRAU i s'han d'esmenar les deficiències indicades en les consideracions primera i segona.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació de PRI de municipis de menys de 50.000, de conformitat amb el que disposa l'article 39 de la LRAU per remissió de la disposició transitòria primera apartat 2 del citat text legal, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1r) Aprovar definitivament l'expedient de pla reforma interior de millora illa 6, subzona ARH-2 del terme municipal de la Vila Joiosa.
  
2n) Publicar íntegrament el present acord d'aprovació en el Diari Oficial de la Generalitat Valenciana als efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
Alacant, 4 de febrer de 2003.- La secretària de la Comissió Territorial d'Urbanisme: Rosario Berjón Ayuso.